
Cît de riscate sunt uneori profeţiile în materie de psihologie a 
claselor conducătoare. 

Oricine a urmărit substraturile sufletești, cu care românismul a 
luat parte la războiul general, ar fi fost în "drept să creadă că după 
biruință ideia națională la noi se va avînta la înălțimi necunoscute 
încă şi că exaltându-se conștința de neam în societatea noasţă, omul 
politic va trebui să intervie cu rolul lui ponderator, menit să! echilib- 
reze opinia publică pe urma unor deslănțuiri prea violente. 

Erau atitea și: atitea motive, care ne făceau să credem într'o 
astfel de pătimaşe resurecțiune. Pentru întâia oară doar istoria ne 
punea lozinca întregirei hotarelor. Tresăreau deci instincte de veacuri, 
se răscoleau suferințele grozave ale trecutului și se cerea un act de 
dreptate care svicnea în toate inimile cu-o putere hotărîtoare. Crezul 
unirii sbiciuia pretutindeni conștiința populară. A venit apoi cîmpul 
de. bătaie cu riîurile lui de sânge. Poporul nostru sfărmat subt trei 
stăpîniri participa la groaznica dramă în tabere potrivnice. Era o 
tragedie neagră pe.care o resimțeam în toate fibrele și-a cărei prote- 
stare mută sguduia amărăciunea tuturora. Massele din vechiul regat 
gemeau subt călcîiul cutropitorilor, în vreme ce ardelenii mureau fără 
țintă pe toate fronturile, lăsînd casa lor pradă pentru hienele poliţiei 
străine. Ani întregi s'au scurs așa cu apăsarea lor formidabilă, prin care 
se călea sufletul unui neam aruncat subt ghiarele duşmanilor. A fost 
o perioadă de încordare a tuturor energiilor, cea mai tragică şcoală 
a ideii de naţionalitate. Epopeia de mai tîrziu n'a venit decît să lăr- 

indească acelaş făgaş sufletesc, consacrind adevăruri învățate în zilele 
teribile de restriște. 

Ei bine, ce- -ar fi fost mai firesc, decât o viforoasă resuscitare a 
unui sacru egoism național, pe urma multelor învățăminte recente? 
Ne-ar fi înțeles așa de bine și prieteni şi dușmani, dacă astăzi geloşi 
pe energiile de rasă am fi demonstrat întîietatea lor la toate prilejurile, 
accelerînd pe toată linia opera de reintegrare națională. Ne-ar fi înțe- 

les Franţa şi Englitera, unde conștiința propriei valori n'a fost nici- 
odată eclipsată, ne-ar fi înțeles Italia unde catechismul național s'a 
exaltat până la intoleranță, ne-ar fi legitimat germanii înşişi strânși 
«cu toţii în jurul aceluiaș patrimoniu de credință. A fost logic deci să 
se creadă că după război doctrina naţională se va afirma și aici 
triumfătoare pe ruinele multelor sacrificii și că judecata clasei dirigui- 
toare urmînd impulsurile mulțimii va ridica la valoare de dogmă acest 
nou curent de gîndire. 

Profeţia, trebuie să recunoaștem acum, a fost pripită și cei care-o 
lansau mau cunoscut deajuns resorturile intime ale societăţii noastre. 
La cîţiva ani după noua stare de lucruri putem privi împrejur ca să 
verificăm realitatea. 

Dacă aruncăm ochii spre vechiul regat, ca să pipăim pulsul din" 
capitala țării, navem nici un cuvînt deosebit să susţinem că în Bu- 
cureștii de după război sar fi ivit orientări morale determinate de 
experiența zilelor de apăsare străină. Dimpotrivă, aspectul cosmopolit 
se accentuiază zilnic și lumea străină ca întrun vast bazar oriental 
își îngroașe rîndurile, făcînd să mişune vrăjmaşii de ieri și de miine 
cu aceiași revărsare largă ca în vremile cele mai turburi ale neutrali- 
tăţii de odinioară. Lumea copleşită de probleme individuale nu mai 
pare a simți necesităţi colective. După disciplina de simţire din peri- 
oada tranșeelor, a intervenit destinderea nervilor, după îngrădirea 
libertăţii, libertinajul. Cu sguduirele economice s'au turișat pe arenă 
aventurierii şi în societate au dat năvală tot felul de condotieri mă- 
runți. Firește, această epocă de marasm a fost exploatată de toți aceia 
care aveau interesul de viață să șteargă din suflete logica războiului, 
să diștrugă pedagogia zilelor de sacrificiu și să trivialiseze ideia 
națională. 

Domeniul cel mai acomodat pentru a urmări aceste unde de 
conștiință tenebroasă e presa cu intățișarea ei actuală. Nu se va găsi 
o minte limpede de bun român, care să susție că gazetăria bucu- 
reșteană cu puține onorabile escepții e la un nivel național mai ridi- 
cat ca acum șapte ani, cînd domnul Giinther însemna la catastit 
numele atâtor pirați, care pentru mărci germane otrăveau metodic 
sufletul românesc. Cetiţi astăzi aceste tipare, scormoniți pe autori, 
întrebaţi-i de unde vin și ce fire tainice îi leagă de pămîntul țării, 
cercetaţi cu ce bani lucrează, cumpăniți morala și sintaxa lor, urmă- - 
riți-le atitudinea în fața problemelor cardinale ale existenței noastre de 
stat și mărturisiți,. dacă poate fi vorba aici, nu de-o aprinsă repercu- 
siune a sentimentului naţional, care sar putea legitima în cei dintii 
ani ai consolidării noastre de stat, dar măcar de-o oglindă normală a 
năzuințelor noastre? Este cineva, vre-un om cum se cade cu minte. 
în bună rînduială, care să- -şi închipuie că prin astfel de gazete, în- ' 
drumate de negustori fără morminte subt glia românească, se pot 
apăra principiile fundamentele ale religiei noastre naționale şi se gă- 
seşte vre-un nebun, care să spuie că avînd să aleagă între un 
colţ de Basarabie şi-un cek pentru Londra acest român neofit se va 
cutremura de fiorul postum al arcașşilor lui Ștefan cel mare ?... - 

Nu, societatea care tolerează această pecingine poate fi pregătită 
pentru a înregistra toate bucuriile unui pripit hedonism, dar habar 
nu are de cele mai elementare îndatoriri cetățenești. 

Tabloul se întunecă cu cît privim mai deaproape stările din Ardeal, 
unde cum se știe puternice infiltrații etnice străine, trăind subt sugestiunea 
trecutului, își apără moștenirea lor specifică. Este în lumea conducătaore de 
aici, după atât amar de sbucium îndurerat, după umilința seculară și după 
schingiuirea recentă, este un plus de conștiință românească, un spor sufle- 
tesc cu care se anunță de obicei perioadele de redeşteptare națională? Nu 
vedem. Dimpotrivă, un partid întreg ani dearîndul a acoperit de injurii 
ideia unirii însăși, strivind subt neagră ură spectrul „regărenilor“. 
Principiul mare al "încoronării Suveranilor a fost coborât și el la cîn- 
tarul de meschină tarabă politică, riscîndu-se ameninţarea cu „auto- 
nomia“ și semănând în popor sinistra minciună că era mai bine subt 
unguri... Subt asemenea auspicii sa putut înjgheba aici un crez 
unitar, sa acordat răsplata cuvenită trădătorilor de ieri, sa realizat 
coheziunea sufletească a ideii naționale, care dincolo de hotarele 
partidelor întărește natiunea însăși în forța ei militantă? 

Nimic din aceste manifestații de revenire la matca noastră. In 
afară de opera oficialităţii, stînjenită şi ea în permanență de criticis- 
mul exagerat al tuturora, societatea ma reacționat, ca prin inițiativa 
ei să deschidă drumul pentru valorizarea energiilor naționale. Tot ce 
Sa făcut a fost doar’ pentru salvarea unui vulgar spirit de fațadă : 
sau spoit firmele, sau botezat cu nunge imaginare comunele săcuieşti 
de baştină, s'au creat numiri „adhoc“ pentru străzile tuturor orașelor . 
Lozinca naționalizării a rămas însă o spumă ușoară de suprafață. Cu 
deosebire pe tărâmul economic e interesant de urmărit acest proces 
al vremilor schimbate. Capitalul dușman își menține neștirbită forța 
lui de ieri, firele conducerii le poartă și astăzi aceaşi mînă strînsă 
pumn la Budapesta împotriva noastră, în schimb însă pentru fațadă 
mandarinii politici ai Ardealului au fost cooptați în consiliile de 'ad- 
ministrație ale capitalului străin, care prin această simplistă și brutală 
operaţie își răscumpără dreptul de-a secătui buna mulţime Şi de-a 
fortifica o 'expans une ostilă. Vom publica în curînd un tablou al 
acestor bărbați săltaţi pe scara norocului, în al căror buzunar sau 
înfundat principiile așazisei naționalizări economice din Ardeal, arătând 
atunci în lumina cifrelor, deodată cu rapacitatea atîtor farsori de 
carnaval și întărirea vrăjmaşe din ultimii ani pe socoteala noastră . 

Străinii negreșit, au utilizat această inconștiență și au fructificat-o 
pe seama lor. De câțiva ani bietul Ardeal e California emigranților 
„$e peste hotare. Ungaria și Galiţia își scurg zilnic aici infuzoriile unor 
plămâni obosiţi. Orașele noastre s'au suprapopulat de această imigrare 
care și-a început demult penetrația la ţară. Zilnic se sapă credința 
țăranilor noștri de precupeți proaspeți fără lege și fără Dumnezeu. În 
aceiaş vreme spiritul cultural străin își creiază. așezăminte de rezis- 
tență în toate colțurile. Sute și mii de școli diverse cu caracter con- 
fesional au răsărit aici ca atinse de-o baghetă magică, exagerînd ne- 
cesitățile culturale ale minorităților, întro vreme când la Londra și 

Paris agenţi plătiți strigă în numele umanități persecuțiile Ungurilor 
din România. 

Termometrul situaţiei ni-l dă și aici presa maghiară cu aspec- 
tul ei particular.. Cetiţi cele mai multe din aceste ziare și judecaţi, 
întrucât 'adumbrește ideia de stat român gîndurile lor! Un cinism 
grosolan, o batiocură perfidă se țese zilnic împotriva ţării, discreditul 
se aruncă în fiecare pagină, unindu-se pe deasupra capetelor noastre 
cu otrava negustorilor de hârtie din București, cu care de altfel au 
foarte des puncte de contact sufletesc, reflectând aceiași gamă de 
simțire și chiar aceiaşi tristă pecete de rasă. Paralel cu această sgură 
cotidiană au amuţit de tot accentele tradiționale ale presei noastre ar- 
delenești, fiindcă în patrimoniul de odinioară al lui George Barițiu azi, 
au rătăcit miasme din Polonia, aduse de scribi călători, pe care o 
crudă ironie ni-i asvârle aici în zilele de fragilă tinerețe a Româ- 
niei unite. 

Adevărul este deci o diminuție de conștiință națională pe partea 
noastră și o atitudine disolvantă din multe tabere contrare. 

Omul politic conștient trebuie să intervie deci în astfel de îm- 
prejurări, nu pentru a potoli deslănțuirile prea violente ale egoismu- 
lui nostru național care e paralizat, ci tocmai pentru a înfăptui acest curen t 
dătător de viață. E o datorie a tuturora care înţeleg drumul normal 
al evoluției noastre să puie zăgaz unei primejdioase disoluții și să 
reînvie crezul național cu toate consecinţele lui. Societatea conducă- 
toare trebuie să-și creeze o nowă disciplină morală, dacă nu vrea să 
piardă din mînă massele care au instinctul sigur al conservării și 
resimt cu intuiţia lor calea ce trebuie aleasă. 

Minoritățile etnice dela noi să nu vadă în aceste constatări ale 
noastre, pe care le rostim cu o obișnuită sinceritate, nici o osândă 
nici o provocare. Ar fi o prostie să ni se zică antisemiţi de pildă, 
când vrem să salvăm cinstea sau romanitatea presei noastre, sau an- 
„ti-maghiari când vrem să păstrăm pământul nostru strămoșesc. Tole- 
ranja onestă și civilizată, dincolo de mirajul minciunilor ipocrite, nu 
ne va părăsi niciodată pe cei care dorim să vedem aici un colț de 
Europă senină prin armonizarea tuturor intereselor legitime. Aceasta 
însă nu o vun avea, lăsând în irosire forțele noastre, ori pierzând le- 
gătura cu ele pentru a le predestina unor .canalizări incerte sau 
potrivnice. 

Noi ne credem datori să reclădim în această vreme de oscilări 
nelămurite un temei solid de orientare sufletească și dacă potrivit 
obiceiului din prilejul anului nou cetitorii ne cer parola situaţiei, ca 
să vadă gândul nostru dârz și implacabil în fața zilei de mâine, acesta, 
se rezumă în două cuvinte: i 


— Ideia națională. 
OCTAVIAN GOGA 

Noapte la mare.) 


Vor trece zile multe... și săptămâni și ani... 
Tot mai streini alături vom cobori 'nspre sară, 
Ademenirea vieții ne va părea povară 

Si ne-om trezi pe lume şi singuri și orfani... 


Nu va mai fi nimica frumos din ce-i acuma... 
S'o spulbera departe al viselor tesaur; 

Mai deasă, tot mai rece se va aşterne bruma 

Pe sufletul tău tânăr și 'n părul tău de aur. 


Și-atunci ne vom aduce aminte de demult... 
De-o noapte *n care parcă șoptea nemărginirea 
Șen ritmuri tăinuite ne tăinuia iubirea...’ 
Tu te uitai departe... eu nu voiam S'ascult... 
Ne vom aduce-aminte de-o lună fermecată 
Ce-şi despletise părul pentinsul unei mări. 
„Părea că ni se plânge îndoliata faţă 
De viața ei pustie şi fără de cărări... 


„Ne vom aduce-aminte... și-atunci va fi târziu — 
De câte ne spusese trecând șăgalnic vântul 
In noaptea asta mare de vrajă şi pustiu, 
De cum tăcuse 'n urmă şi marea și pământul !... 
1dcuse firea 'ntreagă încremenită parcă 
Tot așteptând s'audă o vorbă dela noi, 
Tăceau înalte maluri, la mal tăcea o barcă 
Și *n inima tăcerei... tăcurăm amândoi... 





-De-ar fi căzut un trăznet de sus în noaptea-aceea 
Ori sânul alb al mării să fi sbucnit de-odat 
dn Sufletul tău poate sar fi trezit femeea 
Ce-ar fi venit spre mine cu pasul tremurat... 
Sar fi născut atunci iubirea... o iubire 
Ce-ar fi scăldat-o raza venind din răsărit... 
O, ar fi fost o noapte durând în nesfârșire... 
Si.. war fi murit biata plângând, cum a murit! 
l ZAHARIA BÂRSAN 


*) Din volumul ce va apare în curând. 

Cuvinte din Bihor 


— Stări culturale — 


E vorba de anumite suflete dela noi, în cari nici astăzi nu sa 
trezit conștiința de neam. Sunt suflete, la cari conștiința aceasta, roasă 
și spălăcită până la temelie de valurile unor vremi nenorocite, nu și-a 
revenit nici astăzi, cu tot aerul proaspăt, ce sa revărsat asupra ei. 

Suflete rătăcite avem încă multen Bihor! 

Sunt aici români, cari și azi vorbesc ungurește și-și trimit copiii 
la școala ungurească. Este un fenomen trist şi revoltător, dacă voiţi, 
la care însă suntem condamnați să asistăm și pe care trebuie să-l 
privim în lumina lui adevărată, dacă voim să-l distrugem. 


Faptul acesta nu înseamnă, că graiul neamului, spiritul şi cul- 
tura românească, mwar face progrese, aici la frontieră. Dacă este un 
progres, el se observă mai ales între zidurile școalelor. Ele au fost 
cele dintâi altar, în care atmosfera îmbâcsită a “zilelor de ieri a fost 
primenită cu aer nou. Ele sunt, cum spuneam, atelierele în cari se 
țese pânza viitorului nostru. La anul 1919, când a intrat armata ro- 
mână, aveam în Oradea mare trei învăţători români, la cari umblau 
vreo sută de copii de școală. Astăzi avem aici peste douăzeci de in- 
stituiori și peste. 700 de elevi români în școalele primare. Această 
icoană statistică este proba cea mai exactă 'de pașii, siguri și rapizi, 
pe cari îi facem în greaua operă de naționalizare. Dacă în curs de 
trei ani dascălii și elevii români din acest oraș neromânesc se multi- 
plică cu şapte, înseamnă că am urcat o etapă frumoasă. Inseamnă că 
am reușit să ne recucerim o seamă de vetre culturale, la cari sufletul 
românesc, destigurat şi risipit prin mahalalele acestui oraş, astăzi este 
bine adăpostit, iar setea lui de carte este potolită cu slova străbună. 
Unde erau până ieri acești copii? In marea lor majoritate erau aici. 
Părinţii lor sunt în cea mai mare parte cetățeni vechi ai Oradiei. Ei 
urmau însă la școlile ungurești. Faptul poate să pară curios şi de ne- 
crezut, el își are însă explicația sa, destul de simplistă. Ne găsim la 
marginile extreme ale românismului, vecini cu șesul Ungariei. Sub re- 
gimul trecut — un regim de cea mai îngustă politică școlară, care 
oprima tot ce nu înfățișa sau nu flata cel puțin spiritul” maghiar — a 
procesul asimilării, acel tainic proces sufletesc, care se produce în 
mod fatal la granițele etnice ale popoarelor, a făcut în Bihor cele mai 
cumplite ravagii, cele mai multe victime. Acolo unde vin în contact 
două neamuri, cu vremea ele îşi împrumută grai, port şi obiceiuri, aşa 
cum își amestecă apele două râuri cari se îmbină. De aci procesul în- 
streinării de limbă şi de neam, care se poate semnala în Bihor mai 

mult decât în alte părți, la oraşe mai mult, decât la sate. La acesta 
se adaugă, ca un factor nou, mulțimea căsătoriilor aşa numite „mixte“, 

de cari bâjbăe mahalalele Oradiei. Bărbatul român, mama unguroaică 
sau invers, copilul lor urma fatalmente la școala ungurească, pentrucă 
în familie nu vorbea altă limbă. De când a făcut Dumne- 
zeu lumea, în familie predomină limba mamei. Așa ni sau pierdut 
dut copiii români prin școlile ungurești! Pe toți acești copii 
rătăciţi a trebuit să-i căutăm, să-i smulgem din prăpastia în- 
străinării şi să-i readucem la matcă. l-am adus. De cum am pus 
stăpânire asupra școalelor, ele au început să se umple de copii ro- 
mâni, cari nu ştiau să spună decât, că „én gör. keleti vagyok“ (eu 
sunt gr. -ort.) Și au început să-şi învețe graiul părinţilor, cape o limbă 
nouă și străină. Și a început să le mijască în suflet o dâră de con- 
ştiinţă naţională. Să poitiți acum întro școală de acestea dela margi- 
nile orașului, plină de copii săraci, desculți și zdrențuroşi! Să-i as- 
cultați cum ştiu povesti despre Ştefan și Mihai, cum -recitează versuri 
patriotice, cum cântă doine și marşuri ostășeşti. Zilele trecute am 
asistat la o serbare școlară. Mi-a fost dat să văd copii din școala 
primară, cari până eri abia gângăveau românește, jucând cu o “ui mi- 
toare inteligență și claritate pe Herșcu Boccegiul și unul să se mire, „căt 


de mândru băsădesc amu pruncii noşti“. Firește, accentul lor este încă 


greoi și străin, fonetica lasă mult de dorit. "Dar vremea va cizela și 
va netezi, căci ea e meșterul cel mare. Să nu uităm apoi, că cei mai 
mulți din acești copii, acasă cu părinţii lor, trebue să vorbească și 
astăzi ungureşte. Tot ce zidește școala, familia dărâmă. Opera bietului 
dascăl începe să semene a muncă de Sisifus. Dar progresul ne stă 
înaintea ochilor și pentru noi el înseamnă o mare, o nespus de mare 
bucurie. 

Păcat că ea nu-i deplină. Cum spuneam, nu toți românii își 
trimit astăzi copiii la şcoala românească. 

O inspecție ce am făcut prin școlile minorităților din Oradia 
ma pus în situația să răsfoiesc registrele. Și am aflat ceeace n'aș fi 
gândit: am aflat copii și fetițe, după naștere și botez românce, care 
și astăzi urmează în școală ungurească. In schimb nici un copil un- 
gur nu știu să fi călcat până azi pragul școlii de-stat românești. 

La mănăstirea maicelor catolice am aflat copile cu frumoase 
nume românești, ca: Câmpeanu, Iancu, Ignea, Dragoș, Avram, Horea, 
Finanţu, Știubea, Cioncaș, Dedu, Gherlan, şi altele, unul mai neaoș, 
decât celălalt. Printre copiii de zileri și cărăuși dela mahala, am aflat 
fetițe de notari și alți cărturari români, cari își trimit copilele tot la 
„maicele imaculate“, pentrucă și mama lor tot acolo și-a primit 
educaţia... Se și vede, pentrucă 'cocoana mamă vorbește de preferință 
ungurește, iar într'o seară la teatru spunea, că dumneaei nu pricepe 
de loc limba actorilor din regat, de sigur, pentrucă are multe cuvinte 
turcești... Intro altă școală ungurească am găsit o singură fetiță ro- 
mâncă. La întrebările mele. spunea, că ea nu ştie românește, și că 
mamă-sa a trimis-o la școala asta. Institutoarea și celelalte copile din 
clasă ascultau cu ochi mirați și fără murmur. l-am ordonat să- și 

strângă cărțile și să vină cu mine. Nu voi uita toată viaţa momentele, îe 
cari parcurgeam cu copila aceasta de mână stradele din suburbiut 
Velenţa vorbindu-i că ea e româncă și deaici înainte are să înveţe: 
carte românească. Am dus-o la cea mai apropiată școală de stat şi 
am predat-o directorului ca pe „o oaie rătăcită“. In total am afiat 
aproape 30 de elevi, cari își făceau instrucția în ungurește și erau 
puși deci pe calea cea mai sigură de a fi pierduţi pentru neamul din 
care se trag. l-am luat la întrebări, i-am» descusut pe toți și am aflat. 
că părinții sunt pricina. Ei sunt dușmanii cei mai îndărătnici ai şcoalei 
româneşti. Aceste elemente hibride și îustreinate : birjari, cărăuși, zileri, 
meșteșugari, muncitori, aproape toţi țin neveste unguroaice. Decând cu. 
stăpânirea românească, decând cu noile ordonanţe oamenii aceștia. 
sunt tot în ceartă cu "femeile lor pentru băeti, cărora trebuie să le -. 
cumpere cărți de școală românești. Dar asta, treacă meargă ! Acolo însă, 
unde bărbatul este mai slab și mai nepăsător — ei sunt trimiși pur 
şi simplu la școala, la care vrea mama: la cea ungurească. Cunosc 
Cazul cu o spălătoreasă, care cum îi vine copila dela şcoală îi smulge 
abecedarul' românesc din mână și-i dă pe cel unguresc, ‘ordonându-i 
să învețe de acolo. Singur acest caz dă oricui putinţa Sarunce o pri- 
vire asupra stării de spirit, care domină la noi și cu care avem să. 
purtăm lupta, cei cari sunieim puși să îndrumăm învățământul și cul- 
tura românească din Bihor. Suflul de viață nouă, abătut asupra aces- 
tui judeţ, na fost încă în stare să aprindă scânteia conștiinții naționale 
în aceste biete suflete chircite și desrădăcinate. Soare mult și cald 
trebuie să mai  lucească, până când se va transforma seva acestor: 
plante nenorocite, crescute în întunerecul pivniţelor din mahalelele 
Oradiei. Sunt sufletele cari rătăcesc încă pe cărările unui trecut bles- 
temat. Pentru ei ma răsărit încă soarele desrobirii. Și dacă-l văd, nu 
cred în strălucirea lui. Decâte ori am avut prilejul să stau de vorbă cu 
oamenii aceștia și cu copiii lor m'am depărtat dintre ei trist, trist, trist... 


x 
* * 


Este cert însă, că procesul asimilării a început să se întoarcă 
pe laturea cealaltă. . Elementul românesc, până eri înstrăinat, este pe: 
cale de a îi „reromânizat“. Pentru ochiul cercetător este un studiu 
foarte interesant să observe desvoltarea acestui proces și să constate 
cum „maghiarizarea își trăeşte zilele de agonie. Acești copii, pe cari 
i-am găsit în școalele “ungurești cred. că sunt ultimii, pe cari voia 
să ni-i mai înghită monstrul 'secular, care-și trăiește clipele din urmă. 
In Chipul acesta ne trudim ca să ne înfiripăm sufletește prin 
acest Bihor. Cu astfel de fenomene stranii şi dureroase trebuie să dăm „a 
lupta, astăzi, în anul al treilea dela desrobirea noastră de sub re- 
ginul lui Apponyi. Bălaurul nu este încă răpus. Mai avem mult de 
furcă cu moștenirile lui. Mai sunt multe suflete rătăcite de mântuit, 
mai avem cetăți de cucerit. 


De biruinţă, suntem siguri. 
GH. TULBURE 

Propaganda maghiară 


— Scrisoare din Budapesta — 


Budapesta, Ianuarie 1923. — Sa tot vorbit, în repeţite rânduri, de~- 
spre stăruitoarea propagandă maghiară din străinătate  Gazetele noa- 
stre au avut de nenumărate ori prilejul să înregistreze asalturile în- 
drăsnețe pe cari trimişii guvernului dela Budapesta nu încetează să le 
dea pentru a cuceri opinia publică apuseană. Intelectualii unguri, că- 
lători interesați de-alungul Europei, cheltuiesc pretutindeni o neobosită 
energie și sume însemnate de bani, pentru a determina un curent 
favorabil, o stare sufletească de compătimire pe seama Ungariei de 
astăzi, și trebuie să recunoaștem, siorțările stăruitoare ale acestor trei 
ani din urmă, mau rămas fără ecou. Ungaria a reușit să deștepte în 
anumite cercuri un oarecare sentiment de milă, şi un anumit interes, 
la o seamă de personalități din Anglia, Italia și chiar Franţa, câștigând, 
dacă nu chiar atențiunea cercurilor conducătoare de-acolo, cel puțin 
unele simpatii izolate. Mai cu seamă în ultimul timp, aceste puncte 
de contact, — adevărate puncte de reazim pentru interesele repauza- 
tului imperialism maghiar, — au devenit tot mai dese. In rândurile 
cari vor urma, vom căuta să înfățișăm cetitorilor 7ărei Noastre câteva 
fâșii din terenul câștigat până acum pentru cauza maghiară. facem 
aceste constatări fără să strecurăm în cuprinsul lor nici cea mai mică 
urmă de pesimism deplasat; suntem pătrunşi mai mult decât oricine 
de adevărul că noua stare de lucruri din Europa centrală, fructul greu. 
plătit al unui- îndelungat și sângeros răsboi purtat pentru izbânda ideei 
naționale; nu va putea îi zdruncinată în urma câtorva prietenii pe 
cari propagandiştii maghiari izbutesc să le cucerească în apus. Un- 
garia de ieri nu mai poate reînvia nici când; în primul rând pentrucă 


` nedreptăţile odată sfărâmate nu se mai pot închega la loc, și apoi, 

pentrucă echilibrul de forțe reale sa stabilit definitiv în avantajul Ro- 
mâniei. informațiile pe cari le dăm au totuș un îndoit înțeles: desvă- 
luiesc un. foarte interesant colț din psihologia unor conducători ma- 
ghiari, cari nu s'au împăcat nici azi cu soarta dreaptă a poporului lor 
şi ne dau prilejul de a regreta că nu putem înregistra, în acelaș timp, 
răspunsul guvernului României, la această propagandă. Noi avem, de-, 
sigur, mai mulți prietini printre aliații noștri, decât pot să recolteze 
ungurii. Aceasta nu însemnează însă, că pledoariile lor îndrăzneţe tre- 
buie să rămână fără replică. 


„Leit-motiv“-ul unei prepagande 


Propaganda maghiară în străinătate se țese pe un /eif-motiv cu- ` 
noscut. Toate revendicările Ungariei cu privire la o revizuire a trata- 
tului de pace, se sprijinesc pe afirmarea că „mutilarea“ vechilor gra- 
nițe nu constituie numai o strigătoare nedreptate din punctul de ve- 
dere național-maghiar, ci și o adevărată primejdie pentru Europa, care 
nu şi- ar putea recăpăta liniştea câtă vreme nu va fi rezolvată așa zisa 
„problemă ungurească“, Lozinca a fost dată de contele Apponyi, care 
a formulat această copilărească gogoriță în chipul următor: — „Un- 
garia este elementul de ordine și de progres, absolut necesar pentru 
păstrarea echilibrului european, o Ungarie ciuntită, afară de faptul că 
reprezintă o anomalie din punct de vedere geografic, economic și po- 
litic, nu mai poate fi agentul civilizației și apărătorul ordinei interna- 
tionale. „Conteie Apponyi care este dealtfel spiritul îndrumător al 
intregei campanii de ponegrire împotriva țărilor vecine, e de părere 
că cel mai bun mijloc pentru ilustrarea afirmărilor sale, este de a 
aduce în Ungaria oameni de seamă din apus, cărora să li se arate 
tot aparatul de decor în care se prezenta Ungaria de ieri, — muzee, 
palate, pinacoteci, instalații industriale, — spunându-li-se că toate 
aceste câștiguri ale civilizaţiei vor fi pierdute, dacă statul maghiar nu 
va fi reintegrat în hotarele sale de altădată. Acestor străini li-se ofere 
apoi probele, evidente despre „sălbătecia“ țărilor alcătuite din sfără- 
măturile Ungariei, ducându-i să viziteze pe „Victimele expulzărilor 
din Serbia, România și Cehoslovacia,“ adăpostite, în acest scop, în 
vagoane cari staţionează chiar în gara Budapesta. (Aceste victime își 
au, toate, locuinţa lor în oraș și vin la vagoane, ca să-și ia rolul în 
primire, numai când sunt chemați). La aceste ridicole demonstraţiuni 
tendenţioase contribuie și o bună parte de renegați ca românul Sie- 
gescu, 'sârbul Kristics, croatul Frank, slovacul Dvorcak, şi alții, cari 
s'au angajat să slujească, foarte zeloşi, refacerea Ungariei istorice. Un- 
gurii îi recomandă pe aceştia ca reprezentanți ai naţiunilor din fos- 
tele provincii, și străinii iau dela ei informaţii asupra situației din ți- 
nuturile lor de origine, cu cari nu mai au astăzi nicio legătură. 


Cum e zugrăvită România 
Mişcarea propagandistă maghiară se servește în mare măsură, 
chiar de armele pe cari i le furnizează frământările politice din Ro- 

mânia. Pasagii întregi din cuvântările unor anumiţi fruntași din Ardeal 
au fost publicate. în ziare și în broșuri speciale, încercând să se facă 
dovada că înși-și românii transilvăneni protestează împotriva „mutilă- 
rei“ Ungariei istorice, pomenindu-se deodată într'o ţară în care uzan- 
tele parlamentare europene sunt necunoscute, unde domnește un regim 
de cleptocraţie, unde arbitrarul ține loc de lege și unde reformele 
sociale sunt interpretate pentru a despuia pe foștii stăpânitori. Se 
spune asttel, că reforma agrară din România e o deposedare a naţio- 
nalităţilor, mai cu seamă a minorităţei maghiare, iar clerul ungar se 
plânge că măsurile luate cu privire la exproprierea fondurilor biseri- 
cești ale diferitelor confesiuni este făcută numai în scopul de a di- 
struge rezistența ungurilor din Ardeal, puși astfel în imposibilitate de 
a se desvolta pe teren cultural. 


Aceste ştiri, și altele, sunt răspândite mai ales în presa ţărilor 
protestante. „Siguranța generală“ a României e zugrăvită ca uni fel de 
Ohrană, care nu se mărginește la arestări ilegale, la schingiuri și la 
abuzuri împotriva simplilor particulari, ci împiedică pe preoții cultelor 
străine: protestanți, calvini, catolici și israeliți, în îndeplinirea misiu- 
nei lor spirituale. Se „citează“ cazuri de arestări de preoți cari au 
fost târâți dela altar în temniță, numai pentrucă oficiau slujba bise- 
ricească potrivit datinelor și prescriptiilor riturilor respective, ceeace, 
spun propagandiștii maghiari, constituie pentru autoritatea românească 
o încălcare a legilor nou introduse de ea. 


Cierul maghiar: o unealtă de propagandă 


Clerul ungar este un puternic auxiliar al propagandei din țărle 
occidentale. In Olanda, Elveţia, Suedia, Danemarca și chiar în Fin- 
landa apar articole cari proslăvesc cultura maghiară şi deplâng starea 
nenorocită în care a fost redusă o țară cu atâtea tradiții de cavale- 
rism. Astfel de articole, cu date procurate de prelații unguri, apar 
foarte des, cu comentarii lungi în ziarele congreganiste din apus. 
Se ştie ce ton ostil nouă au avut ziarele catolice şi anglicane din An- 
glia cum și cele protestante din Olanda și Elveția, cari au aci cores- 
pondenți permanenți. Până și în Suedia apar, în ziarul Barometern, 
articole elogioase pentru Ungaria, ba chiar în Finlanda există o ga- 
zetă Hovodstats bladed, foarte filomaghiară. 


Oamenii politici maghiari apreciază cum se cuvine serviciile 
aduse în această direcţie, de cleru: maghiar. In congresul catolic dela 
Budapesta, episcopul Zadravecz (un slovac renegat) a declarat fără 
înconjur că religia catolică este motorul principal al mișcărilor ire- 
dentiste maghiare. Acest Zadravecz și alt episcop, tot de origine slo- 
vacă, Prohaska, sunt cei mai de seamă îndrumători ai mișcărei națio- 
nal- creştine din Ungaria, și nu cruță nicio osteneală pentru a deter- 
mina în toate țările catolice, o solidarizare cu soarta nenorocită a po- 
porului maghiar. 

Un filomaghiar în Franţa: deputatul Beltort-ului 


Am amintit, la începutul acestor rânduri, că propaganda maghiară 
a câștigat câteva simpatii în străinătate. Luna trecută, deputatul Bel- 
fort-ului, di Jean Saget, a ținut la Paris o conferință despre Ungaria, 
care a luat aspectul unei adevărate pledoarii. = 

— „Ungaria, a spus dl Jean Saget, este o țară foarte interesantă: e patria 
libertăței și a cavalerismului, și totuș, situaţia ei este mai rea decât ar 
merita să fie. Pacea dela Trianon nu poate să rămână în forma ei ac- 
tuală. Comisiile de delimitare wau făcut nimic în interesul maghiarilor.“ 

„Apropierea între cele două țări va trebui să se facă. Intere- 
sele maghiare nu sunt contrarii intereselor franceze. Franța nu cere 
reparații dela Ungaria, iar Ungaria a plătit mult mai mult decât tre- 
buia să plătească, căci a pierdut două-treimi din teritoriul ei, valuta 
i sa depreciat, minele, industria, pădurile i-au fost luate de cehi și 
de români. Banatul, a cărui populație este formată din colonişti din 
Alsacia, a fost dat Serbiei, fără niciun titlu de drept. Cehii nu au ne~ 
voe de reparațiile ungurești, românii și mai puțin, căci ei au dus din 
Ungaria ciuntită, materiale în valoare 'de 2 miliarde coroane aur. Un- 
garia trebuie ajutată ca să poată trăi. Care va fi viitorul acestei țări 
mici, a cărei populaţie are atât de înrădăcinate sentimentele monarhice? 
80,/ din populație este regalistă. Cine va fi rege, Otto sau altul nu 
ne privește, noi voim să ne apropiem de Ungaria, această ţară nu tre- 
bue blocată ci mântuită. Maghiarii trebue să-şi sape în suflete cuvin- 
tele lui Gambetta și să aibă încredere în dreptatea cauzei lor, grani- 
tele naturale ale țărei trebuesc restabilite. Eroarea cea mai mare a 
tratatului de pace este că a desmembrat Austro-Ungaria, în loc să fi 
-desmembrat Germania. Tratatele nu pot fiaplicate „ad litteram“, pacea 
dela Trianon trebue revizuită. Granițele ungare au fost trase în mod 
„idiot“, o putem spune fără înconjur. Slovacii au fost alipiţi la Un- 
garia de secole, iar acum au fost deslipiţi împreună cu mai multe mi- 
lioane de unguri. Franța sa luptat întotdeauna pentru dreptate și a 
fost patria libertăței și a eliberărilor. Noi, cari am ridicat statue Strass- 
bourg-ului, înțelegem. cele patru statui ridicate la Budapesta celor 
patru părți de țară deslipite. Franța să arate că este conștientă de ro- 
lul pe care Ungaria îl are în viitorul Europei“. 

DI Jean Saget nu este dealtfel singurul francez filo-maghiar. Un 
alt deputat în Camera franceză, d! Charles Tisseyre a scos de curând 
o carte „La Hongrie mutilée, une erreur diplomatique“, prin care pe 
față se ia apărarea ideei maghiare de revanșă. 

Acum câteva zile, sau pus la Budapesta, bazele unei Societăţi 
culturale franco- maghiare, subt prezidenția lui Pekar Gyula. Cu acest 
prilej a sosit aci și di Charles Tisseyre, care a luat cuvântul la şe- 
dința festivă de inaugurare a societăței, făcând apologia poporului și 
culturei ungare. „In mai multe rânduri, a adăugat deputatul francez, 
am fost întrebat dacă francezii iubesc pe unguri. Numai aceia cari 
cunosc țara, cultura, și frumoasa tradiție maghiară iubesc pe unguri. 
Aceștia însă, sunt puțin numeroși. Societatea nou-creată va fi mijlo- 

citoarea unei apropieri, care va produce curentul de simpatie, isvorât 
dintrun contact intim și neîntrerupt“. 


Filomaghiarii din Anglia 


Propaganda maghiară a avut un respectabil răsunet și în Anglia. 
E destul să amintim întrunirea „Ligei pentru sprijinirea dreptului de 
autodeterminare al Ungariei“ din Oxford, la care a participat dealtfel 
și contele Szapary, ministrul Ungariei la Londra. Această ue 
care a fost botezată „şedinţă festivă“ sa ținut la Balliol-College,. 
în program s'a fost spus că se va aduce la cunoștiința. pubiică A 
culese cu ocazia călătoriilor în Ungaria ale iii Du ua şi a profesorilor 


4 englezi. 


Profesorul Haxley a ţinut o lungă cuvântare Jăudând puternicul 
avânt al vieței culturale maghiare și energia de fier pusă în slujba 
refacerei și consolidărei Ungariei. Nouile frontiere, — a declarat ora- 


torul, — sunt însă piedici de neînvins pentru propășirea Ungariei. 


Cultura maghiară a găsit, cu acelaș prilej, un entuziast apologist în 
profesorul Higham, care a spus că e o strigătoare nedreptate ca o 
parte din acest popor atât de înaintat, să fie sub dominația unor po- 

poare atât de inferioare ungurilor din punct de vedere cultural. Au | 
mai vorbit, cam în acelaș sens, la această „ședință festivă“, și alți 

intelectuali britanici, ca dnii Morisson, dr. Coumsel, Edinger şi pro- 
fesor Horrah. Cuvântarea cea mai caracteristică a ținut-o însă publi- 
cistul și scriitorul Lockhard care a putut să rostească vorbe ca ace- 
stea: — „Chestiunea ungară este adânc înrădăcinată și se întinde în 
întreaga Europă centrală, așa încât isbucnirea revanșei maghiare va 
lua proporții neînchipuit de mari. Am vizitat toate statele Micei Inţe- 
legeri și, martor nepărtinitor, pot spune că, în niciunul nu poate. fi 

vorba de consolidare. Cehii au creat cercuri de naționalități, pe baza 
recensămintelor populației cu totul falsificate, în scopul ca să se cre- 

eze motive pentru închiderea școlilor maghiare și germane. In Brati- 
slava (vechiul Pozsony) s'au adus 50,000 colonişti cehi. Locuinţele 
ungurilor sunt rechiziționate și date acestor coloniști. Distrugerea 
monumentelor istorice constitue o rușine pentru întreaga Europă. Sta- 
tuia Mariei Terezia a fost dărâmată de legionarii cehi, asistați de po- 
liția orașului. Situaţia este similară şi în România, dar acolo vandalis- 
mul este mult mai mare. Siguranța română este mai groaznică decât 
vestita cekă comunistă. Intelectualii români din Ardeal s'au trezit însă, 

ei au încercat o crudă decepție în urma unirei cu vechiul regat. Ar- 
delenii urăsc pe frații lor din regat, a căror brutalitate îi vexează in- 
continuu, şi care acaparează toate situațiile înalte din stat, și princi- 
palele resurse ale nouei provincii“. 


Starea de spirit din Ungaria 


Aceste toate sunt, fără îndoială, ecourile stărei de spirit care 
domnește la Budapesta. 

Nici odată ma fost o surescitare mai mare a spiritelor în Unga- 
ria ca acum. Intreaga presă întreține opinia publică într'o continuă 
efervescenţă. In articolele ziarelor, în întruniri publice, la slujbele re- 
ligioase, la teatru, în școli, pretutindeni, se spune acelaș lucru, care 
revine ca un refren: Ungaria trebue refăcută, tratatele sunt odioase, 
Ungaria se apropie de dezastru, dacă va fi silită să plătească repa- 
rațiunile. 

Se anunţă pentru la primăvară „mișcarea cea mare“ care va 
duce spre sfârșitul tutulor relelor de care sufere Ungaria. Până și copii 
de şcoală se așteaptă la sguduiri adânci, și întrevăd posibilitatea 
unui război de revanșă, care să schimbe orânduielile cari s-au impus 
Ungariei, membrată de vecinii hrăpăreţi. 

Această ţară care, ca orânduire internă constitue un adevărat: 
anachronism, unde alcătuirile de stat sunt de un reacționarism fără 
seamăn, care a avut și are și acum atitudinea cea mai revoltătoare 
pentru naționalitățile minoritare, îşi arogă menirea de civilizatoare și 
îndrumătoare în răsăritul european şi invocă principii pe cari nu le poate 
aplica. Revendicările sale însă nu vizează de cât restabilirea unei stări 
de lucruri, care să satisfacă pofta de dominație și megalomania fără 
margini, de care tot mai sunt animați încă unii din conducătorii opiniei 
publice din Ungaria. In acest timp guvernul maghiar caută să dove- 
dească intenția de a intra în raporturi de bună vecinătate cu țările 
vecine. Rămâne de văzut cum se vor realiza aceste manifestări de 


„pașnică“ înțelegere a evenimentelor. Ș 
M. RUCAREANU 

Frontiera Banatului 


Problema frontierei statului român în Banat are (doua) înfățișări. 

Una priveşte chestia generală a integrităţii Banatului, așa cum a 
fost recunoscută şi garantată, pe seama României, prin tratatul de. 
alianță din 1916. Problema aceasta ma fost deslegată de conferința 
păcii. Ea va rămâne deschisă, până în momentul, când împrejurări fa- 
vorabile vor permite celor două state vecine și aliate, România și 
Sârbia, ca, de comun acord, să revină asupra acestei întrebări și să-i 
dea, prin bună învoială, o soluție dreaptă. 

In cele ce urmează, ne vom ocupa numai de granița Bana- 
tului stabilită prin tratatul dela Seyres. 

Frontiera româno-sârbă în Banat, cuprinsă în tratatul dela Sèvres, 
este adânc jignitoare, nu numai pentru noi Românii, ci şi pentru inte- 
resele economice ale tuturor locuitorilor Banatului. Ea au:se bazează pe 
nici chiar pe cererile “Sârbilor, cari, în prima lor formulă de pre- 
tenţii în Banat, nu prevedeau decât o restrânsă zonă de acoperire 
în fața Belgradului, un semicerc sau, — maximum, — un quadrila- 
ter cuprins între Tisa și între d linie, perpendiculară pe Dunăre la 
punctul Panciova și paralelă cu calea ferată Timişoara—Vârşeţ-—Baziaș. 

România invocând dreptul său înscris în tratatul de "alianță gä- 
rantat de marile puteri aliate, nici ma voit să discute cererea sârbilor. 
Conferința însă a continuat să trateze problema. Profitând de absența 
noastră, delegații sârbi au eşit, treptat, cu noui pretenții, întinzându-se 
maï ales în partea de sud a Banatului, în axa centrului industrial 
dela Reciţa-Anina. Până la urmă, ei au înaintat cu circa 60 km. dela 
prima lor. pretenţiune, spre răsărit, în direcția aceasta. Când au ajuns 
lângă calea ferată Anina—Oravița—Berzovia—Reciţa, conferința păcii 
i-a oprit în loc, ma mai admis nici o avansare, şi-a înscris în tratat 
linia atinsă până în acel moment de. cererile delegaților iugoslavi: 
aceasta e linia tratatului dela Sèvres. 

Linia Sèvres tăind la nord dela Vârșeț și: la sud dela, Biserica- 
albă calea ferată Timișoara-Baziaș, ne face cu totul imposibilă eșirea 
la Dunăre mai sus de "Orşova. Ea separă oraşele Vârșeț şi Biserica- Albă 
de hinterlandul lor, care se întinde pe râurile Nera şi Cărașu î în sus. (în 
regiune exclusiv românească așa că nu mai poate fi vorba de înaintare sâr- 
bească în partea aceea), și le condamnă la ruina care le-a și cuprins. 

Ea ne răpeşte cercul compact de comune curat româneşti din 

jurul Vârșețului, dela Satul-Nou până la Marcovăţ, și dintre care, unele 
sunt cele mai frumoase comune românești de pe întreg întinsul pâ- 
mântului românesc; cum sunt, Satul-Nou, cu 18.500 jugăre cad. 
și 6000 locuitori, toți români ; Seleuș. cu 10.000 jug. cad. și 3000 lo- 
cuitori, toți români; “Nicolinţul-Mare, cu 15.000 jug. cad. și 4000 loc.. 
toți români ; Sân-Mihaiu, cu 10.090 jug. cad. și peste 4000 loc., toți 
români; Petrovasila, cu 17.000 jug. cad. și 6000 loc., toți români; Coştei, 
-cu 8.500 jug. cad. şi 2.500 loc., toți români; Zgribeniți, cu 6000 jug. 
cad. și 2500 loc., toți români, ș. a. ș. a. 

Evident, va trebui să se revină asupra acestei linii imposibile, 
cu atât mai mult, cu cât ea ni s'a impus fără participarea noastră, şi 
pentrucă interesul ambelor state reclamă ca bunele relații dintre ele 
să nu fie veșnic amenințate din cauza unei nedreptăți. : 

In Vârşeţ chiar și populația sârbească începe să înțeleagă 
că orașul nu poate trăi smuls din pământul românesc, unde își are 


rădăcina. 


k 
x $ 


Când a urmat să se fixeze pe teren această imposibilă linie dela 
Sèvres, România a fost din nou păgubită: după ce fără temeiu şi fără 
drept sârbii au intrat adânc în pământ românesc prin linia cerută și 
obținută de ei la Sèvres, ei stăpânesc şi astăzi. încă, 72 (douăsprezece) 
comune din acelea, care prin trătatul dela Sevres au fost date Romă- 
niei, și care pe hăr jile recente, tipărite în streinătate, căt ca jà- 
când parte din statul român. Sunt comunele următoare : Laţunaş; 
2. Zamul-Mare; 3. Gaiul-Mare; 4. Soca; 5. er pain 6. A pt 
7. Șurian; 8. Pustiniş; 9. Uioara; 10. Cenei; Checia (jumătate din 
această comună e la noi, jumătate aparține d actuala frontieră 
trece chiar prin ogrăzile locuitorilor!) şi 12. Cotmloșul- Mic. 

In plus, o parte din. hotarul tuturor comunelor noastre de pe 
graniță se găsește ocupat de sârbi. 

'Nu vom cerceta aci, cum s'a întâmplat aceasta a doua jignire a 
celor mai evidente drepturi românești în Banat... Explicaţia este prea 


dureroasă. 
x 


Guvernul serbo-croato-slavon recunoaște că comunele acestea apar- 
țin României, precum și hotarul întreg al comunelor de pe graniță, 
găsite actualmente în proprietatea României. Inainte de a le res- 
titui, d. Pașici și Take lonescu au convenit, ca o comisie mixtă, for- 
mată din câte 4 delegați ai ambelor state, să discute posibilitatea unei 
rectificări a frontierei nesatisfăcătoare, prin un schimb de comune din 
cele 12, din care unele eventual ar urmasă rămână Sârbiei, care ni-ar 
ceda altele în schimb. 

Incheierile, la care a ajuns comisia aceasta (din care am făcut 
parte), s'au fixat, în lanuarie 1922 așa: 

România să cedeze Sârbiei comunele: Gajul-M d Șyriin, Tea- 
ger ll-Jibova și Crivabara, având laolaltă întindere 18.169 jugăre 

cadastrale, cu 4152 locuitori, și să primească în schimb comunele: Beba- 
Veche, Puszta- Keresztur și Ciorda, având acestea laolaltă întindere de 
13.176 jug. cad. și 3852 loc. Deci: 


dăm 18.169 jug. cad. și 4152 locuitori. 
__ primim 13.176 , „  „ 3852 z 
cu diferenţa: 4.993 » » 300 ȘI în dauna noastră. 


Ar urma deci ca România să peardă din nou, faţă de Sârbia, 
un teritoriu de 4.993 jug. cad. și 300 locuitori. Tot noi ciuntiți, după 
ce am fost radical operați prin tratatul Sevres. 

Am avut de gând să propun ministerului de externe și în Camera 
deputaților, din care am făcut parte, revizuirea acordului “încheiat de 
comisiunea mixtă româno-sârbă, cu atât mai mult, cu cât, după păre- 
rea mea, ÎNSaș- baza tratativelor noastre a fost prea îngustă, Și, mai 
ales, falşă şi cu totul nepotrivită de a duce la o înțelegere satistăcă- 
toare. Dar Parlamentul s'a disolvat. Atunci, am arătat, dlui ministru 
al afacerilor străine I. G. Duca verbal, iar dlui 1. |. C. Brătianu în un 
memoriu prezentat la 29 lanuarie 1922, motivele cari mă îndeamnă 
să propun, în calitat de membru al comisiunei, ca încheierile co- 
misiei mixte româno-sârbă, cu privire la schimbul de comune, să fie 
revizuite și controlate, când se va constata că acelea nu pot fi apro- 
bate, parte din greșeli de detaliu, parte din greşeli de principiu; co- 
misia să continue a căuta soluţii mai bune, pe o bază mai largă. Până 
atunci însă, cum tratativele vor “reclama timp mai lung, guvernul sârbo- 
croato-slavon să fie rugat a executa tratatul dela Sevres. 

Intradevăr, comisiunea a continuat a trata, dar eu mam mai fost 
chemat la lucrări; dacă nu mă înșel, a fost numit altcineva în locul meu. 

“Totuş, am urmărit probleina. Experţi au fost trimiși pe teren, să 
fixeze granița și „să bată ţărușii“ pe baza acordului încheial în la- 
nuarie 1922, care” cuprinde a treia serie de jigniri a intereselor româ- 
nești în Banat. z 





% 
Ga x 

Actualmente, lucrările de fixare pe teren, a acestei linii de trei 
ori vătămătoare pentru noi, Sau încurcat la punctul numit Dealul Vără- 
diei. Delegații sârbi cer ca înălțimea această să fie cedată Sârbiei, nu ca 
schimb, nici ca compensație, ci așa, de bună voie — cum am mai dat noi — 
Dealul aceasta însă face parte din hotarul comunei Vărădia, comună 
curat românească, recunoscută ca a noastră chiar și de vitregul tratat dela 
Sevres. Aci se găsesc „ocoalele“, viile, pometurile şi o pădure a lo- 
cuitorilor Vărădiei; și chiar pe sub această ridicătură trece trenul dela 
Anina la Reciţa !... 

Delegații sârbl afirmă că înălțimea aceasta este o „cotă sirate- 
gică“ fără de care ei nu pot exista. 

Dacă se-pot invoca asemenea considerații de ordin strategic între 
aliați, să nu se uite, că ele trebue să fie cu "reciprocitate. Dar di ge- 
neral Gävănescul, făcând la început şi dsa parte din comisia mixtă, â 
arătat convingător, că în fața acestei cote, de 462._m., care este a Ro- 

mâniei, sârbii au cotele Dealul Cudrițului, cu 641 m., și Dealul Vâr- 
șețului, cu 590 m. deci ei mau nici un motiv de a se plânge de înfe- 
rioritate strategică, dacă poate fi vorba de asemenea preocupări între noi, 
ca aliați. 


E E i 
x 


Se pare însă că Sârbii nu cedează; și pentrucă dela noi nu mai 
are nimeni curajul să propună să cedem noi și de data aceasta, s'a gân- 
dit cineva că este cazul a chema o comisie de. arbitri. 

Eu cred că dacă sar examina câtuș de” puțiii problema aceasta 
a Dealului Vărădiei, numai decât s'ar vedea că aci nu poate fi vorba 
de arbitraj. 

Aci nu e nici o contestare de drept, nici o controversă de prin- 
cipii. Este o situaţie limpede pentru ori cine, la prima vedere. E vorba 
de o dorință, de o dorință ciudată a sârbilor, și pe care noi mavem 
putinţa de o îndeplini. 

i-a dat oare cineva seama cât e de umilitoare însăș discuția 
aceasta? Suntem oare iar în timpul păcii dela București când urma să 
fim scoşi din Carpați, pentru a ceda vecinilor cotele strategice de 
care aveau ei nevoie? 


* 
* x 


Discuția aceasta trebue să înceteze. Trebue să se înțeleagă, acuma 
măcar, că pe această. cale nu se poate rectifica granița româno-sârbă 
în Banat. Să urmăm procedura normală. Anume: 

1. Să ni se dea, neîntârziat, frontiera fixată prin tratatul adela 
Sâvres, ca să dispară cât mai repede anomalia aceasta fără pereche. 
Insăș Austria a putut să intre, în sfârșit, în granițele ei, bune-rele; 
numai noi lăsăm nepăsători ca, deja în al patgulea an, douăsprezece 
comune românești să stea, ca sechestrate, sub stăpânire streină, cu 
toate urmările “penibile ale acestei stări de neînchipuit; locuitorii 
acestor comune plătesc dare statului iugoslav, li se fac rechiziţii, poate 
fac și armată acolo, iar funcționarii au grije să nu-i menajeze: de re- 
peţite ori ti sau smuls serii de impozite speciale, sub pretext că în 
curând ei vor fi ai României. 

2. După ce se va fi executat tratatul dela Sèvres, cele două ţări 
aliate să înceapă a discuta, prietenește, posibilitatea și condiţiunile 
unui aranjament mai just în Banat, în interesul bunelor raporturi dintre 
cele două popoare. 

Punctul de plecare va îi convingerea, că României i s'a făcut ne- 
dreptate prin tratatul dela Sèvres. Ori ce jertfă nouă ce i sar cere 
din nou României, ar înrăutăți situaţia. 

E rândul Sârbiei să repare greșala făcând să dispară nedrepta- 
tea evidentă ce ni s'a făcut în Banat și poporul sârbesc nu va avea 


aliat mai leal decât pe români. 
CONSTANTIN NEDELCU 

GRIŞA 


— După Anton Cehov — 


Grişa, un băețel mititel, dolofan, care văzuse lumina zilei întâia 
oară acum doi ani și opt luni, se primblă cu doica pe bulevard. E 
îmbrăcat cu un paltonaş lung, vătuit, cu cingătoare, cu 0 $apcă mare 
şi cu șoșoni. E năduşit şi-i e cald şi-i mai bate și soarele de April 
drept în "ochi, de-i înțeapă pleoapele. 

Pășşește nesigur și toată figura lui stângace, sfioasă, exprimă o 
mare uimire. Până acum Grișa nu cunoștea de cât o singură lume, 
în patru colțuri, în care întrun colț e patul, în alt colț sipetul doicei, 
în alt treilea un scaun, iar în al patrulea arde candela. Dacă te uiţi 
după pat, vezi o păpuşă cu o mână ruptă și o tobă, iar după sipetul 
doicei vezi o mulțime de lucruri diferite: mosoare de aţă, hârtiuțe, o 
cutie fără capac și o paiață stricată. 


In lumea asta, afară de Grișa și de doică, mai vin des mamași 
pisica. Mama samănă cu păpușa, iar pisica samănă cu şuba tatei, 
numai că şuba mare nici ochi, ñici coadă. Din lumea asta, care se 
cheamă odaia lui Grișa, ușa dă întrun loc unde se mânâncă și se bea 
ceai. Aici e scăunelul lui Grișa, cu picioare ’nalte și tot aici stă atâr- 
nat un ceasornic care mare alt rost de cât să- -şi miște limba și să 
sune. 

Din sufragerie poţi merge în odaia cu fotoliile roșii. Acolo, pe 
covor, abea se mai vede o pată, pentru care și acum Grișa e amenin- 
tat cu degetul. 

După asta, mai este o odaie, unde nu-i chip să intri și de unde 
apare câte-odată tata, personaj misterios în cel mai înalt grad. 

Doica și cu mama își au rostul lor: ele îmbracă pe Grișa, îl 
hrănesc, îl culcă; dar ce rost are tata, nu se știe. 

Mai este încă un personaj misterios, e tuşa care i-a dăruit lui 
Grişa toba. Ea, când apare, când dispare... De câte ori nu s'a uitat 
Grişa ba după pat, ba după sipet! Dar nu era.... In această laltă lume, nouă, 
unde soarele îți taie ochii, sânt o mulțime de tata, mama, tușa, de nu 
mai ştii spre care să alergi. Dar mai ciudat și mai fără nici un 

gust de cât toate sânt caii. Grișa se uită la ei cum își mișcă picioa- 
rele și nu poate pricepe nimic. "Se uită el la doică, doar i-o tălmăci 
nedumerirea, dar doica tace. 

Deodată, aude Grișa un tropot puternic.. Pe bulevard, pășind 
în măsură, venea drept spre el o trupă de soldați, cu fețele roșii şi 
cu rufele la subțioară. Grișa a îngheţat de frică și se uită rugător la 
doică: oare nu-s primejdios? Dar doica nu fuge şi nu plânge — asta 
înseamnă că nu-s primejidioşi. Grișa se uită după soldați și începe şi 
el să pășească în tact. Nişte pisici mari, cu boturi lungi, cu limbile 
afară şi cu cozile în sus, treceau bulevardul de-a curmezișul. Grişa 
se gândeşte că și el trebue să alerge și se ia după pisici. 

—Stăil — îi ţipă doică, apucându- | de umăr. — Incotro? Nu te 
mai astâmperi odată? 

In drum stă o doică și ține în mână un coșuleț cu portocale. 
Grișa se dă pe lângă ea şi fără să spuie nimic, ia o portocală. 

— De ce pui mâna? — se răstește la el doica, zmucindu- -i por- 
tocala și lovindu-l peste mână. — Prostule ! 

Grișa, acum, ar ridica bucuros bucățelele de sticlă pe care le 
vede pe jos strălucind tare, dar se teme să nu-i dea iar peste mâni. 

— Cu toată cinstea — aude de-odată Grişa lângă ureche parcă, 
un glas gros, puternic și vede un om înalt cu nasturi strălucitori. 

Spre marea lui mirare, omul acesta dă mâna cu doica, se op- 
reşte cu ea și începe să stea la vorbă. Sciipirea soarelui, zgomotul 
trăsurilor, caii, nasturii strălucitori, toate astea sînt minunății așa de 
nouă, că nu-i de mirare că Grişa e plin de mulțumire și începe să 
râdă tare. 


-— Haidem, haidem! — strigă el omului cu nasturi strălucitori, 


trăgându-l de haină. 

— Unde să mergem? — întreabă omul, 

— Haidem! — insistă Grişa. 

Ar vrea el să întrebe, oare nu-i rău să lași așa după tine pe 
tata, mama, pisica, dar limba spune altele, nu ce trebue. 


După o scurtă așteptare, doica cotește de pe bulevard și-l duce 


pe Grișa pe sub o poartă unde mai era încă zăpadă. Omul cu nastur 
strălucitori merge și el cu doica. Ocolesc cu băgare de seamă gră- 
mezile de zăpadă adunată și băltoacele de apă și urcă, pe urmă, pe 
o scară murdară și întunecoasă, întro odaie, plină de fum, unde miro- 
sea a friptură și o femeie sta lângă plită* și frigea carne. Bucătăreasa 
și doica se sărută și apoi, împreună cu omul, se așază pe scaune și 
încep să vorbească încet. Lui Grișa, îmbrobodit cum era, începu să-i 
fie nesuferit de cald și să năduşească. 

„Oare de ce?“ se gândeşte el, uitându-se de jur imprejur. 

Vede plafonul  înegrit, un 'cleşte cu două coarne, plita care 
parcă se uita la el printr'o deschizătură mare... 

— Ma-a-ma! — schincește el. 

— Ei, ei! Strigă doica. — Aşteaptă ! 


*) maşină de gătit 

Bucătăreasa aşează pe masă o sticlă, trei păhăruțe și o prăjitură, 
Ambele femei şi omul cu nasturi strălucitori ciocnesc paharele și 
beau de câteva ori, iar omul îmbrățișează când pe bucătăreasă, când 
pe doică. Și pe urmă toţi trei încep 'să cânte îucetișor. 

Grişa se întinde spre prăjitură şi atunci i se dă și lui o bucăţică. 
Mânâncă el, se uită cum bea doica... și parcar bea și el. 

— Dă- -mi, doică, dă-mi, cere el. 

Bucătăreasa îi dă să soarbă din păhărelul ei. Grişa face ochii mari, 
se strâmbă, tușeşte, dă din mâni, iar bucătăressa să uită la el și râde. 

Intors acasă, Grişa începe să vestească mamei, pereţilor și patu- 
lui, unde a fost și ce a văzut. Spune el nu atât cu gura, cât cu fața 
şi cu mânile. Arată el cum bate soarele, cum aleargă caii, cum dogo- 

seşte plita urâtă şi cum cântă bucătăresa..... i 
Seara, nu poate adormi de loc. Soldaţii cu rufe, pisicele mari, 
bucățelele de sticlă, coșul cu portocale, nasturii care lucesc, toate astea 
Sau adunat grămadă şi-i apasă creerul. Se întoarce el ba pe o parte, 
ba pe alta, se zvârcoleşte și la urma urmelor nemai putând îndura 
neliniștea asta, începe să plângă. 

— Da, tu ai căldură! — spune mama, mângâindu-i fruntea cu 
palma. —— De unde poate fi asta? 

— Plita! — plânge Grişa. — Du-te de-aici, plită! 

— O fi mâncat cine ştie ce... se gândește mama. 

Și Grișa, plin de impresiile unei vieți nouă, abea încercată, 


înghite de la mama o lingură cu doctorie. 
N. G. MUSICESCU- 

Exterminarea țărăniștilor 


— O declaraţie a d-lui general Averescu — 


Cercurile politice și opinia pubică bucureșteană e preocupată și 
astăzi de acea parte a declarațiunii făcută de către d. general Averescu 
la congresul partidului poporului ţinut la Sibiu, care privește situați- 
unea de viitor a unora din grupările noastre politice. 

Cunoașteţi acea  declarațiune; o voi reedita totuși aci pentru o 
mai bună înțelegere a faptelor. D. genera! Averescu a zis: ducem și 
vom continua să ducem contra unora din partidele noastre politice, 0 
luptă de principii; contra altora o luptă de exterminare. 

Şeful partidului poporului m'a precizat cari sunt partidele contra 
cărora dsa este hotărât să împingă până la capăt lupta de exterminare 
dar nu e greu de înțeles că în intențiunea sa a fost să indice opiniei 
publice, gruparea fărănistă. Declaraţia aceasta de răsboi a făcut aci 
cu atât mai mare impresie, cu cât mulți erau înclinați să se aștepte, 
din potrivă, la oferte de împăciuire și colaborare, pe cari şeful par- 
tidului poporului avea să le facă ţărănişti lor, profitând de situația nouă 
ce sa creiat acestora în concertul: partidelor românești, prin nereușita 
tratativelor lor cu partidul național și confuziunea acestora — ierte-mi- 
se eufemismul, — cu takiștii. Scuturată deci din letargia în care a fost 
aruncată de speranțele în uniuni politice anachronice și ilegitime, cu 
cari hrănită de o bucată de vreme de presa „democrată“ opinia pu- 
blică bucureșteană a ascultat cu mirare declarația neobișnuită a d-lui 
general, dar a constatat aproape imediat că ea corespunde întru totul 
vederilor sale intime. 

Intradevăr, mănușa pe care d. general Averescu a aruncat-o, de 
pe înălțimea de îustrunător al mişcării socialiste, partidului țărănist, a 
fost primită aci cu o explozie de frenetică aprobare. Chestiunea a sus- 
citat numeroase și aprinse discuțiuni. In principiu, chiar şi unii dintre 
amicii partidului “țărănist sunt pentru exterminarea acestuia, de cât că 
nu găsesc oportun sau curajul necesar ca să o mărturisească cinstit; 
în faptă însă, lumea se întreabă dacă mijloacele cari au prezidat la 
acțiunea de exterminare a socialiștilor, pot fi aplicate și țărăniștilor, 
sau dacă n'ar fi mai nimerit ca partidul țărănist să fie lăsat să- şi facă 

evoluția lui firească, pentru a fi apoi exterminat, fără drept de apel, 
de către opinia publică însăși? 

In ce ne privește, ne grăbim să afirmăm că, deși mam aprobat 
mişcarea țărănistă în forma ei ulterioară, am avut totuș numeroase 
puncte de contact şi simpatii față de această exploziune de tinerețe 
şi de vigoare politică subtburgheză, crezând sincer că ea ar putea să 
aibă un rol serios constructiv în viața politică și socială a României! 
de după răsboi. Nu ne-am putut niciodată figură un partid țărănesc 
(sau „țărănist“ chiar), de cât ca pe o grupare politico- -socială care, 
menajând deslegarea energiilor populare, să ajute efectiv și generos 
evoluția normală a statului. Am refuzat dintru început să credem în- 
trun partid țărănist care să se întemeieze numai pe lupta de clasă, și 
dacă am continuat totuș să-i acordăm creditul și simpatia noastră, a 
fost fiindcă nu vedeam în agitațiile lui de cât o erezie de o clipă, 
repede trecătoare, sau un mijloc demagogic de a se afirma și impune 
cercurilor mai înalte, mai la urma urmelor scuzabil până la un oare- 
care punct. 

In ultimul timp însă, partidul țărănist a luat o cale care trebue: 
să dea serios de gândit factorilor cu răspundere ai țării acesteia. Subt 
acest raport, congresul dela lași al partidului în chestiune, prezintă 
un interes deosebit. La acel congres, partidul țărănist şi-a manifestat 
dorința de a expropria in futurum şi proprietatea mijlocie, pe care 
orice “partid din țară şi orice om serios trebue s'o considere ca fiind 
singurul și cel mai puternic reazim al vieții noastre de stat. Această 
mică burghezie, care nici nu sa înfiripat de- abinele, fiindcă wa putut. 
să beneficieze încă complect de prevederile și consecinţele reformei 
agrare, e de fapt, adevărata noastră țărănime. Pentru ea sa făcut ex- 
propiierea și spre ea se îndreaptă de-acum încolo toate speranțele 
noastre. 

Și iată că, în loc so îmbrăţișeze cu toată căldura, partdul ță-: 
rănist se repede să-i dea lovitura de grație. Dar, ridicându- -se împo- 
triva ei, partidul țărănist nu mai face apel la țărănime, ci se adresează 
de data asta viitorilor proletari agricoli, cari, în psihologia lor și în 
rostul lor economic, stau alături de muncitorii industriali ai orașelor. 

Această atitudine a partidului d-lor Stere și Lupu, îl demască de- 
finitiv, şi-i ridică dreptul de a-și mai însuși atributul de „țărănist“; 
ea îl clasează ca pe un partid revoluționar cu multe, foarte multe şi 
accentuate nuanțe socialiste. Este o ideologie nouă, care poate să sa- 
tisfacă pe colegii de redacție ai d-lui dr. Lupu dela „Aurora“, refu- 
giați aci din spulberata mișcare socialistă. Pe noi însă nu. Şi nu poate 
să satisfacă mai ales mersul, care se desenează din ce în ce mai liniștit 
și ordonat, al vieții noastre naţionale. 

Nu putem să tăgăduim că această recrudescență socialistă înfă- 
țișată subt o altă formă țărănistă, este și abilă și primejdioasă pentru 
stat. Ea nu poate duce decât la o incohorență politică definitivă, la o 
complectă zăpăceală a maselor populare, și la o continuă fierbere în ceea 
ce privește problema agrară, în curs de desiegare, în România. Că 
unii dintre așa zișii țărăniști, și în special d. Stere, pot să gireze o: 

“asemenea mișcare, nu ne miră, întru cât ea e de esență pur rusească; 
dar că se găsesc mici burghezi țărani, ca dl Mihalache, cari să- și în- 
sușească o astfel de ideologie, această ne miră foarte mult, de 
oarece noi nu suntem dintre aceia cari-l consideră pe fostul dascăl 
“dela Topoloveni ca pe un semidoct antipatic. Și ce ne mai miră încă, 
e faptul că, pe lângă numeroșii burghezi, aproape plutocrați, pe cari-i 
"cuprinde astăzi partid:l, se găsesc oameni lipsiți de sinceritate cari 
so adopte și so aprobe. 

Dar, în definitiv, ceea ce simţim noi privind atitudinea şi mani- 
festările acestor politiciani, nu prea are importanță; e treaba lor ce 
cred și ce fac. Să ni se dea însă voie ca atunci când, după atâția 
ani de așteptare, — cu atât mai ucigătoare cu cât era mai pecetluită A 
“de laşitate, — se ridică un om ca generalul Averescu și anunţă lupta 
-de exterminare a acestor elemente, noi să fim cu tot sufletul alături 
«de el. Când și-a luat asupra sa, 'nesilit, misiunea de a distruge un 
“astfel de partid, şeful partidului poporului a dat dovadă din nou de 
-mult curaj politic, pentru care noi îl felicităm. 

Sunt mulți cari se întreabă însă dacă d. general Averescu va 
avea și posibilitatea de a-și îndeplini această misiune? 

Credem că da. Rezervele de popularitate ale generalului Averescu 
sunt încă destul de mari ca dsa să-și poată permite și acest lux. 
lar necesitatea imperioasă de a se întreprinde cât de curând această 
“operă, și de a fi dusă la bun sfârşit, o indică din ce în ce mai mult, 
dezastrul politic al partidului liberal. Prin guvernarea lor, la care asistăm 
încă, liberalii au împins la cel mai mare rău de care putem fi ame- 
nințați în vremile actuale: au slăbit, au compromis aproape, ideia 
burgheză; şi, ceeace e și mai rău încă, e că nu se vor opri aci: o 
vor slăbi și mai mult! Ori, prefacerea, sau o îndrumare spre refacere 
a țării, nu se poate închipui decât prin reîntronarea desăvârşită a 
ideii de autoritate față de mișcările anarhice de jos. 

lată dece, exterminarea anunțată de către d. general Averescu la 
Sibiiu, ia proporțiile unei necesități de stat, pe care cercurile politice 
“de aci și oamenii politici seriosi din țară, o privesc ca pe o problemă 
importantă a viitoarei guvernări. 


București, 9 Ianuarie. 5 
I. JOLDEA RĂDULESCU 

. desprinde în liniile ei 


SPRE NOI ORIENTĂRI EXTERNE 


Conferinţa dela Lausanne nu a re- 
zolvit încă noul statut al orientului, 
în care soborul dela Londra, amâ- 
nându-se pentru Ianuarie viitor, a lă- 
sat un mare semn de întrebare de-a- 
supra problemei reparațiunilor. 

Primul ministru italian a spus de 
curând, că anul acesta a început prost 
la Cannes. A fost aceasta, de sigur, 
una din marile decepţii ale popoare- 
lor Europei; și azi, când putem judeca 
mai limpede trecutul apropiat, putem 
mari, caracte- 
ristica anului acestuia, care se duce 
fără să lase regrete nimănui şi fără 
să nască prea multe speranţe - pentru 
viitor. 

Mari nădejdi şi mari dezamăgiri, 
uriașe sforțări încoronate de o răstur- 
nare a tuturor începuturilor bune, iată 
ceiace găsim de-alungul lui 1922. Se 
părea că s'a urzit o pânză a Penelo- 
pei, pe care mâna fatalitaţii o destrăma 
în fiecare noapte. 

Şi totuși cei cari vor vrea să facă 
odată apologia capitolului de istorie 
pe care l-a înscris acest an, vor pu- 
tea găsi raze de lumină cari să stră- 
pungă întunerecul care îl acopere deo- 
camdată. Căci poate, mai târziu, când 
timpul va fi desăvârșit opera genera- 
ţiei actuale, mulţi vor întrezări ince- 
putul renașterii Europei, în zilele anu- 
lui acestuia. 

Vor veni atunci cronicarii viitorului, 
şi vor însemna locul lui, alături de 
acei ani de cari se leagă biruinţe mari 
ale spiritului uman. Şi vor face acea- 
sta, căci vor spune că în 1922, Europa, 
izolată, despărțită și sfâşiată de urgia 
războiului şi de greutatea păcii, se va 
fi recules întâia oară din nevroza care 





o cuprinsese de aproape opt ani. Va 
fi fost prima încercare, stângace și 
neîncrezătoare poate, şi de sigur că 
fără niciun rezultat imediat, de a se 
apropia popoarele intre ele. O mână 
puternică aşezase o punte peste o. 
prăpastie, trăgând în acelaș timp o 
parte din vălul care acoperea orizon- 
tul. Puntea sa prăbuşit și vălul a că- 
zut iar. Acesta e adevărul. Dar ade- 
vărul ca să fie intreg, trebuie să se în- 
semne, că puntea prăbușindu-se lă-. 
sase o urmă pe locul ei, și că vălul 
oricât de iute ar fi căzut, nu a putut 


“opri o scânteie să treacă. Popoarele 


întrezăriseră un orizont mai larg spre 
lumina căruia ducea o cale care to- 
tuşi se putea dura. Oricât timp ar mai 
fi să domnească întunericul Vrajbei, 
popoarelor vor uita oare frumusețea 
viziunei de o clipă? 


* 


Cinci mari conferințe au insemnat 
cariera politică a anului 1922. Dela 
Cannes la Genova şi la Haga, dela 
Londra la Lausanne, sau concentrat 
pe rând sforţările guvernanţilor lumei, 
în căutarea unei formule noi, a unui 
echilibru mai stabil, a unui modus-vi- 
vendi mai bun pentru toţi. Fiecare din 
aceste conferințe şi-a avut nota 
ei specială, caracterul ei propriu, 


- programul și rezultatul ei. Un singur 

lucru a fost însă aproape identic pen- 
tru toate: scopul urmărit al unei reme- 
dieri a marei crize politice şi econo- 
mice prin care trecea Europa. O cre- 
dință unanimă işi făcuse loc în con- 
știința popoarelor. Ele începeau să 
înţeleagă că nici din izolarea sterilă 
nici din pasivitatea quasi-negativă și 

mai ales din adâncirea hotarelor între 
țări nu putea veni progresul. Soli- 
daritatea tuturor la opera de refacere 
era prima condiţiune a reuşitei sale. 

Conferința dela Cannes a afirmat 
prima oară, acest principiu. Aliaţii au 
simţit nevoia de a sta de vorbă cu 
învinşii. Rusia stând departe de socie- 
tatea popoarelor apusene, mergea spre 
ruină, dar atrăgea pe calea acestei 
ruine pe vecini ca şi statele mai înde- 
părtate, — Germania încercuită de 
dispoziţiunile prohibitive ale trata- 
tului de pace sabota pacea şi făcea 
absolut sterilă orice incercare de apli- 
care a dispoziţiunilor sale. lar în 
orient lupta care continua şi care în 
nelămurirea ei ţinea încordată privirea 
Europei spre câmpiile Anatoliei ca şi 
în spre poarta strâmtorilor cari leagă 
Marea neagră de Mediterană, mărea 
şi ma: mult dezorientarea Europei. 

Lloyd George şi Briand au stat a- 
tunci de vorbă cu învinşii. La Cannes, 
omul excepţional care à fost Walther 
Rathenau a expus primul plan de co- 
laborare cinstită a Germaniei la opera 
de reconstrucțiune a Europei. Se părea 
că un vânt cald de înțelegere străbate 
bătrânul continent. In entusiasmul pri- 
mei realizări oamenii politici ca și 0- 
pinia publică preconizează o întâlnire 
a tuturor la un mare sobor al popoa- 
relor Europei. Astfel a născut ideia 
conferinţei dela Genova. 

Dar raza de nădejde avea să se 
stingă prea curând. Nu sunase incă 
ceasul marei prefaceri. Licărise numai 
crepusculul epocei de izolare care se 
sfârșea ; aurora epocei celeilalte nu se 
arăta încă. 

O stare de spirit înrădăcinată în 
Oameni ca și în popoare, în guver- 
nanţi ca şi în grupările politice nu se 
poate schimba așa de uşor. Oamenii 
se uitau cu neîncredere unii la alţii, 
căci mulți nu se mai văzuseră din cea- 
sul războiului, popoarele  tresăreau 

incă la amintirea rănilor nevindecate 
ale luptei. 

A fost destul atunci ca la nesinceritatea 
lui Lloyd George, care vroia să ridice 
în faţa rivalităţii franceze, ameninţarea 
Rusiei şi Germaniei, să se adauge 
bănuiala Parlamentului şi opiniei pu- 
blice franceze pentruca opera să nu 
se poată înfăptui. lar valul acesta care 
se ridica în calea ideii, avea să crească 
mereu, pe măsură ce reaua credinţă 
a politicei germane pe care singur Ra- . 
thenau nu o putea cârmui, adâncea 
marile neînțelegeri. Rusia a adus și 
ea partea ei negativă la Genova. Cei 
cari ieșeau din închisoarea aceia uriașă 
care e Republica sovietelor, nu puteau 
in mod fatal să aducă cu ei senină- 
tatea de judecată și concepțiunea cea 
dreaptă asupra Europei, pe care nu o 
mai cunoşteau. Şi de altfel era aproape 
cu neputinţă ca trimișii ei să poată 
lăsa la hotarul pe care îl treceau pen- 
tru întâia oară, toată povara patimilor 
deslănţuite, a exagerărilor şi a uto- 
piilor, în cari, şi pentru cari, trăiau 
de câţiva ani de zile. 

Care a fost rolul celorlalte țări la 
Genova ? Toate fără îndoială au adus 
cu ele preocuparea momentului, îm- 
piedecându-se de buturuga proceselor 
deschise de război. Niciunul nu a vrut 
să privească numai viitorul în față, 
căutând îndreptarea pe care trecutul 
nu o putuse înfăptui. Cei mari, cari 
puteau să privească datoria zilei de 
mâine mai obiectiv, nu au făcut-o. Cei 
mici, cari poate ar fi vrut să o facă, 
nu o puteau face singuri. 

Problemele economice cari s'au pus 
la Genova, au aruncat adevărata lu- 
mină asupra tendinței celor puternici, 
de a face chiar și din opera de refa- 
cere, o mare întreprindere de speculă. 
Petrolul şi minele Rusiei atrăgeau pri- 
virile puterilor bogate, vecinic în cău- 
tarea unor noi plasamente a capita- 
lului național. 

Când, în mijlocul acestui imbroglio 
a apărut dualismul ruso-german, care 
îşi unea sărăcia şi păcatele pentruca 
să învingă împreună dezideratele, de 
multe ori foarte drepte, ale allaţilor, 
s'a înțeles că nimic nu mai era de 
făcut. Și astfel s'a terminat conferința 
dela Genova, de care se legaseră atâ-+ 
tea nădejdi, şi care nua lăsat în urma 
ei, decât licărirea unei idei. Din acest 
punct de vedere, cel puţin, ea va îi 
“ însemnat totuși un început ce va tre- 
bui urmat cândva. 

Haga, a fost ceva mai târziu, o pre- 
lungire deghizată, anemică și făra ca- 
racter a încercărilor dela Genova. O 
consfinţire vremelnică a unei existente 
stări de fapt, pe care nici unii nici 
alţii nu o puteau schimba, căci nu erau 
in stare să facă război, a căpătat pom- 
posul nume de pact de neagresiune. 
Şi aceasta e totul... 

Prăbuşirea economică a Germaniei, 
a dat un aspect nou politicei euro- 
pene în a doua jumătate a acestui an. 
Reconstruirea solidară a Europei, a 
făcut loc în concepţiunea unor anume 
cercuri politice unei formule noi: „lă- 
sați vaporul să se scufunde, dar scă- 
paţi comorile ce mai pot folosi ce- 
lorlalți“. Credinţa în vinovăția Germa- 
niei, indreptăţea exasperarea celor cari 
ajungeau la această formulă grozavă. 
Răspunderea în fața viitorului pe care 
o au însă popoarele civilizate datoare 
de a salva colectivitatea socială de 
marile suferințe ale prezentului, im- 
pune ca dolului unora să nu se adauge 
nici măcar culpa celorlalți. Londra a 
însemnat o incercare cinstită şi sår- 
guitoare de găsire a unei orientări 
pentru ziua de mâine. Dar orientarea 
aceasta nu se va găsi decât atunci, 
când peste reparaţiuni și peste dato- 
riile interaliate, popoarele și guver- 
nanţii lor vor avea să caute cu mai 


multă desinteresare, înfăptuirea unei 
dreptăţi mai adevărate. Și ceasul acela 
desigur că se apropie, când cei cari 
sunt mai bogaţi și cei cari au suferit 
mai puţin, vor trebui să consimtă la 
jertie în favoarea celor cari au plătit 
şi cu sângele şi cu avuţia naţională. 
Și numai atunci, când America va 
ajuta Franţa şi pe aliaţii ei, povara 
care azi apasă îngrozitor Germania, 
se va putea ușura și ea. Până atunci 


„Sufăr toţi, învingători şi învinşi, vi- 

novafii războiului ca şi cei cari nu 
Pau vrut, alături, în aşteptarea unor 
vremuri mai bune. 


$ 


Orientul zbuciumat de războiul care 
îl pustiește de 10 ani, aşteaptă un nou 
statut care să consfinţească așezarea 
viitoare a atâtor state. 

Probleme politice şi probleme eco- 
nomice, probleme naţionale ca şi pro- 
bleme religioase, chestiuni de mino- 
rități ca și simple chestiuni umanitare, 
frământate de secole, clocotesc în 
marele sobor dela Lausanne, ultima 
pagină a conferinței de pace nu sa 
închis incă. Din opera ei se desprind 
însă de pe acum, ca definitiv câști- 
gate pentru toți, două mari principii 
pentru cari atâţia au luptat în spe- 
ranţa unei înfăptuiri târzii: libertatea 
strâmtorilor şi deci a Mării negre, şi 
protecţiunea minorităţilor fără deose- 
bire de religie, din imperiul turcesc. 

O evoluţie uriașă se încheie la Lau- 
sanne, odată cu constinţirea prăbușirii 
programului politic al lui Petru cel 
Mare, odată cu reîntoarcerea în hota- 
rele etnice ale turcilor, şi odată cu 
reîntoarcerea Angliei la dominaţiune 
asupra acestei de a treia porți, a Mă- 
rei mediterane. 

Și astfel timpul lucrează pentru o 
mai dreaptă așezare a lumii...... 


% 

Anul 1922 se sfârşeşte, de sigur, în 
“cazul când haosul nu este încă îngră- 
dit şi când negura nesiguranţei nu s'a 
ridicat încă din zarea viitorului. 

Şi totuşi, avem dreptul să fim mai 
încrezători azi când facem bilanţul 
însemnătăţii sale în politica lumii, de- 
cât atunci când făceam necrologul 
anului trecut. Steril în înfăptuiri ime- 
diate, el ne dă cel puţin un îndemn 
pentru viitor. 

Sunt idealuri cari nu se pot atinge 
ușor. Trebue şi jertfă, şi răbdare, și 
uriaşe sforțări. l 

Idealul cel al gânditorilor umani- 
tății este de sigur, o mai pacinică or- 
ganizare politică, condiţionată mai 
ales de conștiința solidarităţii între 
popoare, la opera pentru reconstruirea 
economică şi pentru progresul civili- 
zaţiei. 

Nici glasurile de sirenă ale defăi- 
mărilor cu orice preța păcii încheiate, 
şi nici exagerările celor cari caută în 
dreptatea biruinţei drepturi nemăsu- 
rate, să nu ne facă să alunecăm. — Pa- 
cea aceasta este o operă care poate 
îi bună sau rea, după cum o aplică 
cei chemaţi să o facă. — In ceasul 
in care, credința cea dreaptă va pă- 
trunde în conştiinţa popoarelor şi a 
guvernelor lor, pacea va începe să fie 
rodnică. 


Pentru aceasta trebuie 


insă mai 





multă încredere între oameni şi între 
națiuni, mai multă bună credință, mai 
multă obiectivitate. In cadrul acesta 
larg e loc pentru apărarea tuturor in- 
tereselor justificate şi a tuturor drep- 
turilor câştigate. 

Increderea cere însă cunoaşterea 
oamenilor şi a popoarelor între ele, 
Hotarele artificiale de ură trebuiau să 
se deschidă. 

In înţelesul acesta anul 1922 a făcut 
un început. A strâns pentru prima. 
oară pe toţi laolaltă. i 

Să nu ne încurcăm deci „de butu- 
ruga prezentului“. Să privim departe, 
şi fără să ținem seamă de greutățile 
şi de decepțiile începutului să ne con- 
siderăm mulțumiți. 

Mussolini a spus că anul a început 
prost la Cannes. Formula aceasta e 
de sigur, aceea a unui om politic care 
caută un rezultat imediat. 

Noi să fim mai indulgenţi. Și mul- 
țumiți că inceputul totuşi sa făcut, 
să privim cu încredere sfârşitul unui 
an, legar din primul ceas de o ase- 
menca încercare de solidaritate inter- 
națională. 

Și astăzi, când generaţia noastră 
aduce o judecată provizorie asupra 
rostului său, să spunem fără rezerve, 
că şi-a făcut datoria....... 


VINTILĂ PETALA 

GAZETA RIMATĂ 


(ln an e mort... 


In zgomot de cuțite și pahare, 

Mai îngroparăm astăzi încun an. 

(Imi plac așa cortegii funerare 

Cu șunci de porc şi piepturi de curcan)! 
A fost hazlie-această 'ngropăciune 

Căci pivnița e cași un cavou, 

Iar vinul e sortit spre 'nchinăciune : 

Un an e mort, trăiască anul nou! 


Ar ji acum ceva de spus, fireşte, 

De anul care "'nchise-a sale gene, 
Deși un vechi proverb latin grăiește, 
Că despre morţi să nu zici, nisi bene. 
- Dar, prea-și întinse greaua lui urgie 
Și şi-a bâtut prea tare joc de noi, 
Acest nepricopsit bătrân : „O mie 

Și nouă sute douăzeci și doi“! 


El ne-a purtat cu frica'n sân, de-a surda, 
Strigând mereu că lacob Rosenthal 

Se pune’n fruntea Moților din Turda 

Și face revoluție’n Ardeal. 

El ne-a stârnit atâtea neplăceri, 

Și ne-a sporit cu-atât venin amaru, 

C'au fost, pe rând, vreo zece deraieri 

Și a vorbit de șapte ori, Madgearu. 


In umbra lui se-aude ne'ncetat 

La Valea largă, un ecou sinistru, 

Pe urma lui Românu-a scăpătăt, 

Și Sassu a ajuns, mă rog, ministru. 

Orice mi-ați spune, — a fost un an fatal, 
(De nu mă credeţi, întrebaţi și „suta“) 
Căci a 'ntărit guvernul liberal, 

Și ne-a slăbit în schimb, de tot, valuta. 


„Bilanțul lui e absolut ridicol, 
Căci pe pământul nostru ardelean 
Am recoltat, în acest an agricol 
Sămânța... urii pentru „regățean“. 

De-aceia eu nu plâng şi nu suspin 

De moartea ce-i fu scris să se întâmple : 

Un maldăr de iluzii mai puțin, 

Și-un fir de-argint mai mult, pe lângă tâmple. 


x * 
kod 


Dar ție, şugubefe prichindel, 

An nou, ce ne sosești zâmbind în cale 
Pășind pe pragul casei, ușurel, 
Purtând în sbor, pe dripile tale 
Speranțe noui şi noui făgăduinți, — 
Cum vii spre noi, copil blagoslovit, 
Iji spunem, respectos, să nu ne minţi, 
Și îți urm, cinstit: — Bine-ai venit! 


Tu ai să vezi, plimbându-se la braf 
Pe Mihalache cu lonel Brătianu 

Și vei citi cândva, cu mult nesaf, 

O schiță bună de Agârbiceanu. 

Tu vei refacen fine „Banc Agrară“ 
Vei scoate-afar' pe Vaida dela Blank, 
Vei revărsa din nou belșug în fară 
Și leul nostru, iarăș va fi franc. 


Indepărtând pericolul, în fine, 

Vei readuce pacea în Ardeal 

Vestind poporului, că nu-şi mai fine 
Congresul lui, partidul naţional. 

Vom fi scutiți de orice suferință, 

Căci nu vom mai avea, — ce trist refren! — 
In Europa nici-o conferință, 

Și ’n fară nici un accident de tren. 


An nou te-aștept să făurești minuni, 
Sămpaci pe lorga (ce nu face scuza ?) 
Cu doctor Lupu, — și să împreuni 

Pe Adolf Stern, cu domnul A. C. Cuza. 
Să fie iarăș bine pe pământ, 

Să curgăn valuri laptele și mierea, 

Să dai şi surdo-mutului cuvânt, 

Și lui Maniu, tu să-i redai... Puterea. 


Că dacă nu, ne-om mânia amarnic, 
Te-om blestema, An nou înşelător, 
Și tot ce ţi-am cerut acum, zadarnic, 
Ne va aduce... Anul viitor ! 
PROFETUL VASILACHE 

INSEMNĂRI 


Articolul M. S. Regina. Mișcătorul 
articol al M. S. Regina, apărut în 
fruntea numărului nostru de Crăciun, 
a fost primit cu o superioară emoție 
de către cetitorii noştri, cari, din multe 


- părți îşi arată mulțumirile lor, pe cari 


noi le transmitem împreună cu recu- 
noștiința noastră, augustei autoare. 

` „Tara Noastră“ e fericită că a 
putut începe un nou an de existenţă 
subt auspiciile norocoase ale unei ase- 
menea colaborări, și păşeşte cu în- 
credere înainte. i 


Fragment de roman. Fragmentul 
de roman pe care Pam publicat în 
numărul trecut al Tärei Noastre, face 


„parte dintrun roman la care lucrează 


d. Eugen Goga, şi care va apărea în 
cursul acestui an-în trei volume. Ro- 
manul îmbrățişează marile probleme 
sufletești ale neamului, răscolite de 
volbura răsboiului și privite prin pris- 
ma marei zguduiri europene. E o lucra- 
re larg cuprinzătoare, din care autorul 
a desprins numai câteva pagini, ca o 
făgăduială; ne rezervăm deci pentru 
apariția romanului, toate comentariile 
noastre. 


Protectorii „Patriei“. lubiţii noș- 
tri confraţi dela gazeta partidului na- 
țional din Cluj nu-și pot. stăpâni can- 
dida !er bucurie ori de câte ori presa 
neaoş românească dela Bucureşti în- 
cearcă să arunce, din când în când,o 
mică infamie împotriva dlui Octavian 
Goga. E o plăcere nevinovată pe care 

o înregistrăm cu un zâmbet de îngă- 
duință, ca pentru toate satisfacţiile naive. 
D. Albert Honigman dela Lupta, — 
care şi-a adoptat în ultimul timp admi- 
rabilul nume al Negoiului, — nu prea 
găsește, ce e drept, multe de spus îm- 
potriva directorului acestei reviste, im- 
putându-i numai, că nu e destul de 
mulțumit acum când lupta sa împo- 
triva regionalismului a triumfat prin 
fuziunea partidului naţional cu ta- 
chiştii. 

Patria nu se mulțumește însă cu 
Simpla înregistrare a acestor dezinte- 
resate imputări, ci găseşte cu cale să 
reproducă îi întregime toată proza 
protectorilor săi dela București, având 
aerul că spune, foarte încântată: — „Ve- 
deţi, și d. Albert Honigman are ceva 
de spus împotriva atitudinei dlui Oc- 
tavian Goga, pe care marele patriot il 
condamnă... Cine se mai poate îndoi, 
că d. Octavian Goga a apucat pe un 
drum greşit?“ 

Felicităm încă odată partidul naţio- 
nal pentru norocul, — pe care vedem 
că-l apreciază, — de. a avea asemenea 
aliaţi de viță veche, şi trecem mai de- 
parte, la alte preocupări... 


„Magyar Posta“. Nu ştim dacă 
vreunul din miniştri actuali, cari călá- 
toresc atât de mult prin urgisitul Ar- 
deal, au zărit: vreodată, trecând prin 
gara Copşa-mică, sau spre Sibiiu, in- 
scripția aceasta de pe vagonul poștal 
care circulă pe acea linie: Magyar 

Posta. Evident, este o mică scăpare 
din vedere a unor funcţionari, cari 
pentru „romanizarea“ inscripţiilor moşte- 
nite, rămase astăzi fără nici un rost, nu 
primesc necesarele jetoane de prezență 
şi tantiemele unor membri in consiliile de 
administraţie... Magyar Posta continuă 
însă să facă naveta între Sibiiu și 
Copşa-mică, de-alungul frumoaselor 
sate românești, cari se întreabă de-a 
bună seamă, ce justificare pot să aibă 
asemenea rămăşite anacronice ale Un- 
gariei de ieri, în mijlocul României în- 
tregite ? 


Expoziţia Rubletzki. In mica sală 
a Prefecturei judeţene din Cluj sa 
deschis, încă înainte de Sărbători, ex- 
poziția unui sculptor compatriot, asupra 
căruia sa oprit mai demult atenţia 
unui cerc restrâns de iubitori ai ariei, 
și care e destinat să câştige sufragii 
tot mai numeroase. D. Rubletzki se 
înfăţişează publicului clujean cu o 
seamă de lucrări, cari dau pe faţă, dela 
inceput, un real talent plastic şi o no- 
bilă concepţie despre ţelurile scuipturei. 
Expoziţia sa actuală este, aproape în 
întregime, închinată maternităţei. Cu o 
pătrundere, atât de fin ascunsă în haina 
discreţiei sufleteşti, d-nul Rubletzki 
dă o viaţă caldă şi adevărată acestor 
priviri de mamă, cari sunt pe rând: 
ocrotitoare, atente, visătoare, și acestor 
căutături de copii cu ochi mari, curioşi, 
miraţi, din atitudinea cărora se des- 
prinde un just realism şi o curată no- 
bleţe de simţire. Intr'un colț, am ad- 
mirat apoi un reușit proect pentru 
monumentul  „Fântânei  Blanduziei“, 
premiat la Bucureşti, din care am pu- 
tut întrezări aptitudini surprinzătoare 

pentru arta statuară, ale expozantului, 
precum şi câteva interesante capete de 
expresie, intorcându-nc din nou, inainte 
de a părăsi expoziţia, în faţa „Sărutului 
de mamă“, desigur cea mai inspirată 
marmoră, dintre toate lucrările înfăţi- 


șate cu acest prilej. 


Pe franțuzește... Între gazeta par- 
tidului național din Cluj (la care se 
adaugă toideauna anexele sale neo- 
române dela Bucureşti) şi ziarul Viitorut 
Sa incins 0 vie polemică în privinţa 
unui schimb de telegrame care a avut 
loc intre dnii Cicio Popp și Alexandru 
Vaida, pe vremea când aceste din 
urmă se afla la Parls în calitate de 
președinte de Consiliu și protector at 
dlui  Kira-Kirschen.  Mărturisim că 
această chestiune nu ne prea intere- 
scază, intrucât toată controversa por- 
neşte dela intrebarea dacă d. dr. Lupu 
avea sau mavea credit în Rusia. (În 


-orice caz, d. dr. Lupu ar prefera să 


aibă ceva mai mult credit în... Ame- 
rica.) Dar, pentru că e vorba să se ştie 
dacă telegramele sunt sau nu au- 
tentice, trebuie să intervenim şi noi 
cu o mică şi modestă contribuție. Și 
chibzuim aşa: telegramele au fost re- 
dactate intr'o corectă şi diplomatică 
limbă franceză. Întro impecabilă fran- 
țuzească scria d. Alexandru Vaida, 
într'o şixmai impecabilă franțuzească 
răspundea d. Ciceo Popp. Ai zice că 
e Voltaire care coresponda cu Jean- 
Jacques Rousseau... Să fi fost o altă 
limbă, nu zicem, ar mai fi fost îndoială... 
Dar dacă e pe franțuzeşte, — şi incă 
intro franțuzească așa de corectă, — 
nu mai încape îndoială că telegramele 
sunt autentice... 

